AJAKOHAST OTSE TAEVAST
Tere kõigile!
Oleme käinud misjonireisidel päris mitmetes erinevates maades.
Need on olnud head reisid
ja me oleme filminud oma saateid paljudes neis paikades,
mida täna ka näete.
Kuid Håkan räägib pisut enne neist maadest.
Oleme teinud samasuguseid saateid nagu koduski olles,
ainult et välismaal filmimised on toonud kaasa erinevaid vaatenurki
ja see on hea.
Oleme filminud nii Tansaanias, Albaanias, Eestis kui Türgis.
Loomulikult ka Rootsis, kui seal teatud aegadel käisime.
Muide, oleme just lähiajal alustamas saadete edastamist ka Rootsis,
nii et, kui elad Rootsis, vaata Kanal 10't,
kus näed meie tehtud saateid.
Oleme mitmeid kordi ka Iisraelis käinud
ja kuna meil on sealt nii palju materjali,
teeme Iisraeli salvestustest täiesti omaette saate.
Kuid esmalt vaatame saadet, mis on tehtud Tansaanias
ja mis oli põnev mitmel eripõhjusel.
Sh tõsiasi, et seal on kõik nii erinev ja hoopis teisel tasandil.
Üks asi aga, mis on tõeliselt hea,
on see, et nad on väga avatud ja inimesed on vastuvõtlikud.
Inimesed tahavad kuulda Jumala Sõna,
võttes selle väga konkreetselt vastu,
kogedes Jumala väge päästeks igas oma eluvaldkonnas.
Nii et, läheme Tansaaniasse.
Tere, tere
ja tere tulemast vaatama saadet "Ajakohast otse taevast"!
Oleme täna Tansaanias. - Tõeliselt tore olla siin.
On. Päike paistab.
Kuigi vahel on ka pisut pilves, sest vihmahooaeg on algamas.
Maastikul ning vaadetel pole viga midagi.
Oleks täitsa tore elada siin.
Igal juhul, südamest tere tulemast!
Mina ja Pia oleme siis hetkel Tansaanias.
Oleme pidanud siin nädala jagu teenistusi
ja õpetanud piiblikoolis.
On olnud palju õpetamist.
Külastasime esmalt küla nimega Dongobesh,
kus meil olid väga head teenistused.
Inimesed uskusid Jeesusesse ja said päästetud.
Nii et, meil olid väga ülesehitavad teenistused.
Seejärel läksime Kadesh'i nimelisse linna,
kus õpetasime siis kogu möödunud nädala piiblikoolis.
Seda nii hommikuti kui pärastlõunatel
ja sekka olid ka mõned õhtused teenistused.
Sealgi nägime, kuidas inimesed said usklikuks
ja mitmed said terveks.
Nii et, oleme tänulikud selle eest, mida Jumal on teinud.
Kas ma võin jagada, mis täna hommikul sündis? - Muidugi.
Olime pastori juures hommikusöögil,
kui sinna tuli nende naabrinaine, kes soovis saada eestpalvet.
Ta oli külmetanud ja pisut haiglase olemisega.
Palvetasime ta eest
ja kui me siis olime juba läinud, helistas pastor meile hiljem tagasi
ja ütles, et see naine oli tahtnud anda oma elu Jeesusele.
See oli imeline!
Olin pisut üllatunud, kui selle naise eest palvetasime.
Sest tansaanlased on muidu hästi spontaansed
ja neil on kerge tulema üle huulte: "Tänu Jeesus!" ja "Halleluuja!"
Nii et, kui olime lõpetanud oma palve ja ma ütlesin ka: "Halleluuja, aamen",
siis see naine vaevu reageeris sellele.
Nii olingi pisut üllatunud ja pidasin teda häbelikuks.
Samas, kui saime siis hiljem teada, et see naine polnud veel usklikki.
See oli imeline!
Ja ometi ta tuli ning palus eestpalvet.
Mõelda vaid - kell 7 hommikul saab üks naine usklikuks.
See oli tõesti hea.
Nagu Piibli aegadel, kus inimesi sai iga päev usklikeks.
Oleme käinud ka Eestis.
Usun, et neid saateid on väga palju, mida on näidatud Eesti TV7's.
On tore, et meil on Eestis nii häid sõpru kui ka häid võimalusi.
Oleme Jumalale tänulikud Eesti eest
ja ka sealse hea tõlkeabi eest, tänu millele me saated saavad tõlgitud
Nii et, vaatame pisut Eestis tehtud võtteid.
Vaatame Pia, kas näeme siit tehnika abil paremini?
Soome juba peaaegu paistab.
No laevad vähemalt paistavad.
Oleme täna Tallinnas ja te vaatate "Ajakohast otse taevast"
Seekord siis Tallinnast, Eestist.
Meil on suur rõõm,
et Anne-Ly Raukas Tallinnast on täna koos meiega.
Tere tulemast saatesse! - Suur tänu!
See naine on meie saadete eesti keele tõlk.
Kaua sa oled seda tööd nüüd teinud?
Usun, et pool aastat.
Ja kuidas tundub?
See on olnud üks võrratu asi ja ma olen täiega nautinud seda.
See on olnud tõeline eesõigus tõlkida neid saateid
ja ma olen ka väga palju õppinud su käest, pastor Håkan.
Nii et, suur tänu!
Kui mõelda telesaadetele,
millest vähemalt Soomes on paljud tõlgitud inglise keelest,
siis see kõik tundub kui iseenesestmõistetavana.
Milline töö aga peitub tegelikult saadete tõlkimise taga?
No eks see kindlasti võtab oma aja.
Ja kui me ennist rääkisime sellest,
kui palju aega läheb ühe saate tõlkimiseks,
siis võiksin ümmarguselt öelda, et umbes 3 tundi.
Kuid sinna juurde käib veel ka teine töö.
Mina olen see inimene, kes ainult tõlgib,
kuid samas on ju veel teine hulk teleinimesi,
kes kannavad hoolt selle eest, et saade ka eetrisse jõuaks.
Pead tõlkimise käigus teksti ka kindlasti kärpima.
Mille põhjal sa otsustad, mida võtta, mida jätta?
No sõltub tujust.
No tegelikult jääb ikka kõik sisse, millest sa räägid
ja millest te räägite.
Vähemalt need kõige paremad palad. - Just nii.
Oli meeldiv kohtuda, Anne-Ly.
See on me esimene kord, kui üksteist näeme.
Sa oled sünnipäraselt eestlane? - Olen.
Ja elad Tallinnas.
Kui suur ka Tallinn on?
Tallinnas elab u 400 000 inimest.
Õigemini pisut alla selle, aga u 400 000 inimest.
Kui vana see linn aga on?
No ikka kohe väga vana linn.
Vanem kui mina.
Tõesti?
Kuid Tallinn on peagi pea 1000. aastat vana.
Põhjus, miks oleme siin,
on osaliselt seotud sellega, et tahame kuulutada Jumala Sõna.
Nüüd aga suundume Kreekasse
ja vaatame, mis seal on toimunud?
See oli tõeliselt huvitav,
sest Paulus veetis päris palju aega Kreekas ja selle ümbruses.
Nii et, käisime pisut ta jälgedes nii Ateenas, Korintoses
kui muudes paikades.
Nii et, vaata ja mõtle,
et tahad elada samasugust elu nagu see,
millest nüüd me Kreeka saadetes kuuled.
Oleme Ateenas, mis on tõeliselt huvitav linn.
Siin on toimunud väga palju
ja toimub tänapäevalgi veel.
Teame, et apostel Paulus käis siin, nii nagu ka Timoteos ja Siilas
ning paljud teisedki.
See on ka paik, kus Paulus pidas oma väga tuntud kõne,
millest kuuleme mõne hetke pärast.
Kuuleme tõesti.
Siinse paiga nimi on Areopaag.
See kandis seda nime nii tookord kui ka tänapäeval.
Kaljudega on see huvitav lugu, et need ei kao mitte kusagile,
vaid on endiselt need samad.
Nii et, siin viibides me teame,
et ka apostel Paulus, kellest kohe peagi lähemalt räägin,
on ehk samuti liikunud üsna lähedal siinses piirkonnas.
2000. a. tagasi ja hiljemgi veel peeti siin paigas kohtuistungeid
ja see oli ka niisama kohtumispaigaks.
Kirjakohas, mille peagi ette loen,
on öeldud, et ateenalased ei hoolinud millestki muust,
kui vaid sellest, mis toimub ja mis on kõige värskemad uudised.
Nii et, nad käisid siin koos ja arutasid kõiki ilmaasju,
neid eeldavasti ka pisut käänates ja väänates
nii nagu tänapäeva Soomes ja üle maailmagi pisut tehakse.
Me näeme pidevalt inimesi, kes näpivad oma nutitelefone,
et saada aga teada, mis kuskil teoksil?
Ja sageli me teame asjadest enam-vähem kohe,
kui need on kasvõi kusagil teisel pool maailma sündinud.
Nii et, oleme ateenalastega üsna sarnased
ja nad polnud mitte ainukesed,
kes tahtsid kuulda kõige värskemaid uudiseid.
Me teame viimaseid uudiseid peaaegu veel enne,
kui need sündidagi jõuavad,
sest me kujutlusvõimel on ka oma roll selles kõiges täita.
Nii et, me teame, kuidas asjad peaksid olema
ja veelgi enam - kuidas nad pidid olema.
Kuid inimesed on inimesed
ja inimene peab saama kuulda Jeesusest.
Nii on.
Seetõttu ka apostel Paulus, kes oli üks esimesi kristlasi...
Kui mõelda sellele, et Jeesus tuli taevast -
Jumal läkitas oma Poja.
Või nagu Johannes ütles, et Jumal läkitas oma Sõna,
mis oli Tema juures.
Ta läkitas oma Sõna maailmale, kelleks oli Jeesus
ja kes tuli ilmutama ja näitama, kes Jumal on;
rääkima sellest, mida Jumal tahab ja suudab teha
ja mida Ta on võimeline saatma korda inimeses,
kes avab end ja võtab Ta vastu.
Nii et, Jeesus tuli maa peale,
käis siin ringi, tegi head ja tervendas haigeid.
Ühtlasi me ka teame,
et Ta põhiülesanne oli surra ristil, Kogatal.
Ta suri Jeruusalemmas,
kuid nõnda nagu oli ette prohveteeritud,
tõusis Ta kolmandal päeval surnuist.
Peale seda elas Ta veel 40. päeva maa peal,
minnes peale seda tagasi taevasse.
Ta istus seal Isa aujärje paremale käele
ja teeb seda veel tänagi, palvetades seal meie eest.
Oleme käinud ka Albaanias,
kus oleme teinud misjonitööd läbi projekti "Toitke näljaseid".
Ühtlasi oleme jutlustanud paljudes sealsetes kogudustes.
Me armastame neid vastuvõtlikke albaanlasi,
kes alles mõni aasta tagasi said oma vabaduse.
Jumala töö läheb seal edasi, kogudused kasvavad
ning Jumala rahvas tõuseb esile.
See kõik on väga huvitav,
mistõttu tule koos meiega hetkeks Albaaniasse!
Mis sa sellest arvad?
Vaatame.
See on päris lahe!
Aga see?
Vaatate saadet "Ajakohast otse taevast"
ja me oleme täna Albaanias, Lac'i nimelises linnas.
Oleme turul, kus on palju inimesi ja paras melu käimas.
Ja me proovime siin erinevaid kaabusid-kübaraid.
Paulus võis kindlasti kogeda midagi sarnast,
kui ta Ateenas inimeste seas ringi liikus
ja ka nende ebajumalate pilte nägi.
Usun, et seal oli midagi sarnast.
Nii nagu meilgi siin misjonireisil.
Samas on siin tegu nende tavapärase argise eluga.
Seda ma silmas pidasingi.
Sest me kristlaste arusaamades on kui teatud lahtrid,
kus me räägime kohalikust kogudusest ja selle tööst;
lähipaikade evangeliseerimisest ja misjonitööst erinevates maades.
Kuid see ei peaks olema nii.
Usun, et on igati normaalne, et meil on need mõlemad.
Kuna suurema osa oma elust me elamegi ju täiesti tavalist elu.
Kõik inimesed.
Seda küll.
Kuid samas, mida see tavaline elu kristlase jaoks tähendab?
Usun, et Jumal on avanud meile erilisi võimalusi.
Ka võimaluse lennata väga odavalt,
mis võimaldab jõuda pea tasuta erinevate maadeni.
See on ka see, mis võimaldab meil täita Tema missiooni
ja viia evangeeliumi kõigile rahvastele.
Kõige olulisem vaid on see, et alustaksime oma kodupaigast.
Et me palvetaks omaenda kodudes,
kasvataks lapsi, kui neid on
ja kuuluks ka kohalikku kogudusse.
Samas aga peaks iga kohalik kogudus olema ka kaasatud misjonitöösse,
kogedes ühtpidi, kui nö lõbus see on.
Jah, seal on oma raamid ja teatud elamise viis,
kuid samas see tuleb nii mitmekordselt tagasi.
Jah, paljud inimesed ongi kohalike oludega seotud -
nad elavad ja tegutsevad kohalikus sfääris.
Kuid igaüks võiks siiski kasvõi korra elus
kogeda seda huvitavat ja toredat kogemust
minna pisut kaugemale kodust ja rääkida Jeesusest.
Ja selleks ei pea olema jutlustajad.
Võime suhelda inimestega, kus iganes me parasjagu oleme.
Tänavail ja kus iganes,
rääkides inimestele Jeesusest.
Nii et, see pole üldse midagi keerulist.
Ei ole tõesti. Mida lihtsam, seda parem.
Nüüd aga läheme Türki, mis on samuti väga huvitav maa
ja kus algaastatel toimus väga palju.
Nii et, läheme vaatame neid paiku, kus toimus paljugi põnevat.
Sa pead algaastate all silmas ristikoguduse algaegu? - Just.
Kui Paulus tuli mängu ja evangeelium jõudis meile lähemale.
Kõige selle kaudu jõudsid head uudised ka meieni,
nii et võisime võtta Jeesuse oma ellu vastu.
Tänu Jumalale selle eest!
Me kindlasti mõistame,
et Püha Vaim tahab teha nii palju enamat,
kui me mõistame või Talle tegutsemiseks maad anname
Me istume vahel oma kodudes - kus iganes me ka ei elaks,
ja ütleme: "Me ootame Jumalat!
Me ei saa ju Temast ette minna,
mistõttu peame vaid ootama ja ootama."
Vahel aga tundub, et me aina ootame ja ootame,
aga midagi ei sünnigi.
Nii on mul tunne, et sel ajal, kui me istume ja ootame,
istub Jumal taevas ja ootab samuti.
Ta ütleb: "Olen saatnud neile Jeesuse, kes suri ja tõusis surnuist;
kes on läinud tagasi taevasse
ja istub Isa paremal käel,
palvetades nii usklike kui maailma eest."
Ta istub ja palvetab seal meie eest.
"Lisaks sellele olen läkitanud neile Püha Vaimu
ja oma Sõna.
Ka Piibli tõlkijad,
kes on tõlkinud mu Sõna erinevatesse keeltesse
ja on seda jätkuvalt tegemas, nii et Piiblit võib leida pea kõikjalt."
Jumal on läkitanud meile ka õpetajad.
Tänu Jumalale koolide eest, kus õpetatakse inimesi.
Kandkem hoolt selle eest, et koolid jääksid püsima
ja õpilased saavad haritud,
nii et nad oskavad koolist lahkudes lugeda ja kirjutada.
Ja oskavad muidugi palju enamatki veel.
Siinkohal oleme ka eriti tänulikud Soome koolide eest.
Mis kuuluvad maailma parimate hulka.
Paljud vaatavad Soome peale ja võtavad sellest eeskuju,
küsides, mil moel teha nii head tööd?
Nii et, tänu Jumalale, et Ta on läkitanud meile selle kõik.
Ja samas me usklikena vaid istume ja ootame midagi,
samas kui Jumal ütleb:
"Kas te siis ei mõista, et minu Sõna ongi minu vägi?
Evangeeliumis peitub minu vägi."
Püha Vaim valgustab ja vabastab Jumala väe,
nii et see muutub väga konkreetseks.
Haiged saavad terveks ja inimesed saavad päästetud.
Nad ei võta usku vaid kuidagimoodi vastu,
vaid saavad kohe tõeliselt päästetud.
Nii et, haarake ometi sellest väest kinni
ja vaadake, kuidas asjad hakkavad sündima.
Me võiks kindlasti näha palju, palju rohkem sündimas,
kui see, mida omal ajal siin Efesoses nähti.
Ometi sündisid need asjad siin lähedal.
Arvatakse, et see sündis väga lähedal Türannose kooli raamatukogule.
Nii et, me istume väga ajaloolises... - Võib-olla see oli siin samas?
Me istume ehk sama kivi peal, millel Paulus seisis või jutlustas.
Me ei tea, kuid see on täitsa võimalik.
Nüüd aga läheme Rootsi, mis on nö meie teine kodumaa.
Nii oli tõeliselt huvitav teha saateid ka Rootsis.
Me elasime Rootsis üle 20. aasta ja kõik me lapsed on seal sündinud.
Nii läheme aegajalt rõõmuga tagasi Rootsi.
Ja kuna meil on nüüd ka võimalus edastada oma saateid Rootsis -
nii soome kui rootsi keeles,
siis me oleme väga tänulikud, et jõuame sinna sellisel moel tagasi.
Kuid tulge nüüd kaasa Stockholmi,
millest paljud paigad on teile kindlasti tuttavad.
Stockholm Central
ehk siis Stockholmi raudteejaam.
Siin on ikka palju inimesi.
Millal iganes sa ka siia ei tuleks - siin on alati palju inimesi.
On huvitav seista siin ja jälgida erinevaid inimesi.
On huvitav seista ja jälgida erinevaid inimesi,
mõeldes: "Kuhu nad küll on teel?"
Ja kui palju neid on!
Kes läheb tööle, kes koju.
Tuhanded inimesed iga päev.
Vaid lühikese ajaga käib siit kindlasti tuhat inimest läbi.
Osad neist tulevad ka kaugemalt.
Nad tulevad rongiga Põhja-Rootsist
ja ka Lõuna-Rootsist.
Samuti Lääne-Rootsist Göteborgist.
Loomulikult ka Oslost.
Nii et, see on täiega kui üks tuiksoon,
mis tuksub täiega just siin.
Siit lähevad ka metrood ja bussid,
ehk kõik on käe-jala juures, mis on hea.
On hea, et siia saab ka bussidega Viking Line või Silja Line sadamatest.
Ühtlasi on siit väga lihtne ja ka odav sõita rongiga Arlanda lennujaama
või ka Uppsalasse.
Sa vaatad saadet "Ajakohast otse taevast" -
tere tulemast!
Tore, et vaatad meid.
Oleme täna Rootsis, kes on meie hea naaber.
Tänu Jumalale!
Ja kindlasti on ka Soome seda neile.
Oleme tänulikud Rootsi eest, kes on alati loonud ühe turvatunde.
Vahel me muidugi nuriseme Rootsi üle -
eriti siis, kui nad jäähokis Soomet võidavad,
mida ikka aegajalt juhtub.
Kuid samas on Rootsi olnud suureks abiks ja õnnistuseks
ka sõja ajal.
Paljud rootslased tulid Soomele sõja ajal appi
ja nii mitmedki neist ka hukkusid seal.
Nii et, nad olid väga ohvrimeelsed.
Ühtlasi võtsid rootslased sõja ajal ka väga palju Soome lapsi vastu.
See on ka üks põhjus,
miks on päris palju soomlasi, kes ei oska sõnagi soome keelt,
sest nad on kasvanud üles Rootsis.
Isegi, et neil on soome perekonnanimed.
Nii et, tänu Jumalale Rootsi eest
ja ka võimaluste eest liikuda ühest paigast teise.
Ja otse loomulikult oleme filminud suure hulga saateid Soomes.
Valdava osa neist ühes kindlas stuudios.
Kuid me oleme filminud ka tänavail, turgudel ja erinevates kohtades.
Nii näiteks käisime Vaasas filmimas
ja oleme ka Turu linnas filminud.
Oleme nii tänulikud soomlaste avatuse eest,
et meil on võimalus seda tööd teha.
Ja isegi, kui me ehk tihti ei mõtle sellele,
siis tänu Jumalale kristliku telekanali eest,
mis edastab kristlikke saateid 24/7
ja millesse me saame samuti panustada
ning anda oma osa.
Nii et, tule nüüd meiega kaasa erinevatesse kohtadesse Soomes.
On tore olla taas Vaasas.
Ilus linn.
Siin on väga palju parke, vett ja kõiki muid asju.
Vaatate saadet "Ajakohast otse taevast".
Tere tulemast vaatama meid!
Oli aeg, kus ma käisin hästi palju Vaasas,
nii et, see tundus juba kui mu teise kodulinnana.
Alati, kui jõudsime Pohjanmaale, oli tunne, et nüüd oleme kohal.
Seetõttu ongi tore olla jälle siin.
See pink siin on märg. - No siis ära istu sinna.
Osa inimesi võivad isegi arvata, et me oleme Vaasast pärit.
See võib olla ka tingitud me perekonnanimest,
sest Pohjanmaal elab palju Westergård'e.
Kui ma olin 60'ndate lõpu poole sõjaväes,
siis meid oli ühes pataljonis kolm erinevat Westergård'i,
ilma, et oleksime vähimalgi moel olnud sugulased.
Ja lisaks sellele me räägime ka rootsi keelt.
Rootsi keele rääkimine on me jaoks tõesti üsna lihtne.
Kui me alles hakkasime käima Pohjanmaal ja Vaasas
kusagil 70'ndate algusaastatel,
siis arvutused näitasid, et siin kandis elas
30% soome keelt kõnelejaid ja 70% rootsi keelt kõnelejaid.
Nii et, rootsi keel oli ülekaalus.
Täna on see vastupidi
ja soome keele kasutus levib täie hooga üle kogu me maa.
Ja kuigi me täna hommikul
tahtsime rääkida hotelli teenindajatega veel rootsi keeles,
siis see väga ei õnnestunud.
Sest siia tulles me lihtsalt eeldame,
et siin peaks saama rääkida rootsi keeles.
Teine asi, mida ma veel 70'ndate lõpus ja 80'ndatel tegin,
oli see, et kui nö rootsikeelne ala algas,
siis me peatusime alati mõnes kindlas bensiinijaamas,
kus me jõime ka kohvi,
kuid kus ma alati otsisin välja neljapäevase Vaasa päevalehe,
kuna me teenistuste kuulutused olid seal üleval.
Nii tahtsin ka näha, kus kõikjal me teenistused toimuvad.
Me pidasime Vaasas palju erinevaid teenistusi.
Siin Pohjanmaal ja vähemalt rootsikeelsel alal
on ju toimunud ka ärkamine.
Usun, et ka soomekeelsel alal.
Pohjanmaa on selles mõttes tuntud, et Piibel on siin au sees.
Seda kutsutakse "Piibli vööks".
Jah, teatud siinsetel aladel.
Aga millest see on tingitud?
"Piibli vöö" on muidugi hea asi.
Vöö hoiab püksid üleval
ja ka erinevaid asju koos.
Nagu ma juba algul ütlesin,
siis Iisraelist tuleb täiesti eraldi saade,
mida võid siis vaadata juba järgmisel korral,
nautides palju toredaid kohti, kus oled ehk isegi käinud.
Kuid ehk leiad ka innustust palvetada veelgi enam Iisraeli eest
ja minna ehk isegi Iisraeli,
ütlemaks, et armastad neid ja seisad nende kõrval.
Nii et, järgmine kord oleme siis Iisraelis.
Täna aga ütleme suur tänu sulle ja rohkelt õnnistusi!
Aitäh, et vaatasid ja näeme taas!
Aitäh, et toetad TV7 tööd,
kes näitab ka "Ajakohast otse taevast" saadet.
Võid jätkuvalt toetada TV7't helistades 900 1777 (hind 7 eurot)
või tehes pangaülekande, leides me andmed www.tv7.ee
Aitäh sulle ja ole õnnistatud!
Tõlge: Anne-Ly Raukas